
Előterjesztés Zalakaros Város Önkormányzat Képviselőtestülete 2022. november 03-i ülésére
Tárgy: Ajánlatok elbírálása nemzeti eljárásrend szerinti, nyílt közbeszerzési eljárásban beérkezett ajánlatokról „Zalakaros Város Önkormányzata és intézményei részére villamos energia beszerzése” tárgyában
Az előterjesztést készítette: Illés Gabriella, projektmenedzser

Tisztelt Képviselőtestület!

Zalakaros Város Önkormányzata, mint ajánlatkérő – mint Zalakarosi Közös Önkormányzati Hivatal, a Zalakarosi Óvoda és Bölcsőde, a Zalakarosi Közösségi Ház és Könyvtár felhasználási helyei vonatkozásában is,– a közbeszerzésekről szóló 2015. évi CXLIII. törvény alapján, a harmadik rész, nemzeti eljárásrend szerinti, 112. § alapján nyílt közbeszerzési eljárást írt ki "Villamos energia beszerzése" tárgyában. A villamos energia tervezett beszerzése 6 hónapra teljes ellátás alapú villamos energia adásvételi szerződés keretében történt a Képviselőtestület döntése alapján.
Az eljárást megindító felhívást tartalmazó hirdetmény az Elektronikus Közbeszerzési Rendszerben 2022. október 2. napján került megküldésre. Ajánlat bontására az EKR-ben: 2022. október 19. 14:00 órakor került sor. 2 db érdeklődő gazdasági szereplő volt, a E.ON Kereskedelmi Kft. és az MVM Next Energiakereskedelmi Zrt.  Az ajánlattételi felhívásra egy ajánlat érkezett az ajánlattételi határidő lejártáig.
Az MVM Next Energiakereskedelmi Zrt. (1081 Budapest, II. János Pál pápa tér 20.). 
[bookmark: _GoBack]Nettó ajánlati ára: 211,99 Ft/kWh. Az elmúlt negyedév e tárgyú tendereinek egységárairól a közbeszerzési szakértő jelen ülésen ad szóbeli tájékoztatást a Képviselőtestület számára.
Hiánypótlási felhívás megküldésére az ajánlattevő részére 2022. október 24-én került sor, melyet Ajánlattevő 2022. október 24-én be is nyújtott (mellékelve).  
Az ajánlatok értékelését 2022. október 26-án a Közbeszerzési Bizottság a melléklet jegyzőkönyv alapján elvégezte. Ajánlatkérő ellenőrizte az Ajánlattevőre vonatkozó közhiteles, EKR-ben vezetett nyilvántartásokat, azokat rendben találta. Ajánlattevő ajánlata érvényes, alkalmas a szerződés teljesítésére. A Közbeszerzési Bizottság egyhangúan javasolja, hogy az MVM Next Energiakereskedelmi Zrt. (1081 Budapest, II. János Pál pápa tér 20.) kerüljön az eljárás nyerteseként kihirdetésre nettó 211,99 Ft/kWh ajánlati árral.

Határozati javaslat:
Zalakaros Város Önkormányzata Képviselőtestülete:

1.  „Zalakaros Város Önkormányzata és intézményei részére villamos energia beszerzése” tárgyú közbeszerzési eljárást eredményessé nyilvánítja.
2. Az MVM Next Energiakereskedelmi Zrt. (1081 Budapest, II. János Pál pápa tér 20. adószám: 26713111-2-44) ajánlattevő ajánlatát érvényesnek nyilvánítja.
3. A közbeszerzési eljárás nyerteseként az MVM Next Energiakereskedelmi Zrt. (1134 Budapest, Váci út 17.) ajánlattevőt hirdeti ki nettó 211,99 Ft/kWh.  ajánlati árral.
4. Felhatalmazza a polgármestert az ajánlati felhívás mellékletét képező villamos energia adás-vételi szerződés aláírására.
5. A szolgáltatás költsége 2023.01.01.-2023.06.30. időszakra Zalakaros Város Önkormányzata a 2023. évi költségvetésében tervezésre kerül.

Határidő:            azonnal
Felelős:               Novák Ferenc polgármester
Operatív felelős: Illés Gabriella, projektmenedzser
                            Verebélyi Miklós közbeszerzési szakértő, összegzés elkészítése

Zalakaros 2022. november 2.   				  
Novák Ferenc					 polgármester
